CELEX: 62014CN0090
Language: fi
Date: 2014-02-24 00:00:00
Title: Asia C-90/14: Ennakkoratkaisupyyntö, jonka Juzgado de Primera Instancia n °1 de Miranda de Ebro (Espanja) on esittänyt 24.2.2014 – Banco Grupo Cajatres, S.A. v. María Mercedes Manjón Pinilla ja Comunidad Hereditaria formada al fallecimiento de D. M.A. Viana Gordejuela

19.5.2014   
            
            
               FI
            
            
               Euroopan unionin virallinen lehti
            
            
               C 151/12
            
         Ennakkoratkaisupyyntö, jonka Juzgado de Primera Instancia no 1 de Miranda de Ebro (Espanja) on esittänyt 24.2.2014 – Banco Grupo Cajatres, S.A. v. María Mercedes Manjón Pinilla ja Comunidad Hereditaria formada al fallecimiento de D. M.A. Viana Gordejuela
   (Asia C-90/14)
   2014/C 151/15
   Oikeudenkäyntikieli: espanja
   
      Ennakkoratkaisua pyytänyt tuomioistuin
   
   Juzgado de Primera Instancia no 1 de Miranda de Ebro
   
      Pääasian asianosaiset
   
   
      Kantaja: Banco Grupo Cajatres, S.A.
   
      Vastaajat: María Mercedes Manjón Pinilla ja Comunidad Hereditaria formada al fallecimiento de D. M.A. Viana Gordejuela
   
      Ennakkoratkaisukysymykset
   
   
               1)
            
            
               Ovatko [kuluttajasopimusten kohtuuttomista ehdoista 5.4.1993 annetun neuvoston direktiivin 93/13/ETY (1) 6 artiklan 1 kohta ja 7 artiklan 1 kohta] esteenä 14.5.2013 annetun Espanjan lain 1/2013 toisen siirtymäsäännöksen kaltaiselle oikeussäännölle, jossa annetaan mahdollisuus viivästyskoron alentamiseen kaikissa tapauksissa riippumatta siitä, että viivästyskorkoehto on katsottu alun perin kohtuuttomaksi ja siten pätemättömäksi?
            
         
               2)
            
            
               Ovatko [direktiivin 93/13 3 artiklan 1 kohta, 4 artiklan 1 kohta, 6 artiklan 1 kohta ja 7 artiklan 1 kohta] esteenä Espanjan kiinnityksistä annetun lain 114 §:n kaltaiselle kansalliselle oikeussäännölle, jonka mukaan kansallinen tuomioistuin voi viivästyskorkoa koskevan sopimusehdon kohtuuttomuuden arvioimiseksi tutkia yksinomaan, onko sopimuksen mukainen korko yli kolminkertainen lailliseen korkoon verrattuna?
            
         
               3)
            
            
               Ovatko [direktiivin 93/13 3 artiklan 1 kohta, 4 artiklan 1 kohta, 6 artiklan 1 kohta ja 7 artiklan 1 kohta] esteenä Espanjan siviiliprosessilain 693 §:n kaltaiselle kansalliselle oikeussäännölle, jossa annetaan mahdollisuus vaatia lainan koko määrän ennenaikaista takaisinmaksua, jos kolme kuukausierää on jäänyt maksamatta, ottamatta huomioon muita tekijöitä, kuten laina-aikaa tai lainan määrää taikka muita asiaan liittyviä olennaisia perusteita, ja jonka mukaan ennenaikaisen eräännyttämisen vaikutusten välttämisen mahdollisuus riippuu velkojan tahdosta, ellei lainan vakuudeksi ole kiinnitetty lainanottajan vakituinen asunto?
            
         
      (1)  Kuluttajasopimusten kohtuuttomista ehdoista 5.4.1993 annettu neuvoston direktiivi 93/13/ETY (EYVL L 95, s. 29).